CELEX: 32015R2461
Language: fi
Date: 2015-10-30 00:00:00
Title: Komission delegoitu asetus (EU) 2015/2461, annettu 30 päivänä lokakuuta 2015, Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon malliasetuksesta annetun delegoidun asetuksen (EU) N:o 110/2014 muuttamisesta

29.12.2015   
            
            
               FI
            
            
               Euroopan unionin virallinen lehti
            
            
               L 342/1
            
         KOMISSION DELEGOITU ASETUS (EU) 2015/2461,
   annettu 30 päivänä lokakuuta 2015,
   Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon malliasetuksesta annetun delegoidun asetuksen (EU) N:o 110/2014 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 209 artiklan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetukseen (EU, Euratom) N:o 547/2014 (2) on liitetty yhteinen lausuma yhteisyritysten erillisestä vastuuvapaudesta asetuksen (EU, Euratom) N:o 966/2012 209 artiklan mukaisesti. Kyseisen lausuman mukaisesti Euroopan parlamentin ja neuvoston asetuksella (EU, Euratom) 2015/1929 (3) yhdenmukaistettiin asetuksen (EU, Euratom) N:o 966/2012 209 artiklassa tarkoitettuihin julkisen ja yksityisen sektorin kumppanuuteen perustuviin elimiin sovellettavat ulkoista tarkastusta ja vastuuvapauden myöntämistä koskevat säännöt asetuksen (EU, Euratom) N:o 966/2012 208 artiklassa tarkoitettuihin elimiin sovellettavien sääntöjen kanssa. Sillä myös laajennettiin vapautus asetuksen (EU, Euratom) N:o 966/2012 60 artiklan 5 ja 6 kohdan säännösten soveltamisesta koskemaan julkisen ja yksityisen sektorin kumppanuuteen perustuvia elimiä.
            
         
               (2)
            
            
               Koska kunkin julkisen ja yksityisen sektorin kumppanuuteen perustuvan elimen talousarvion toteutumista koskevan vastuuvapauden myöntää julkisen ja yksityisen sektorin kumppanuuteen perustuvan elimen johtajalle Euroopan parlamentti neuvoston suosituksesta, komission delegoidun asetuksen (EU) N:o 110/2014 (4) säännökset, jotka koskevat julkisen ja yksityisen sektorin kumppanuuteen perustuvien elinten raportointivelvoitteita ja vastuuvapauden myöntämismenettelyä, olisi yhdenmukaistettava komission delegoidun asetuksen (EU) N:o 1271/2013 (5) vastaavien säännösten kanssa. Erityisesti jokainen julkisen ja yksityisen sektorin kumppanuuteen perustuva elin on tarpeen velvoittaa laatimaan konsolidoitu vuotuinen toimintakertomus, jossa esitetään kattavat tiedot asianomaisen elimen työohjelman täytäntöönpanosta, talousarviosta ja henkilöstösuunnitelmasta sekä sen hallinnon ja sisäisen valvonnan järjestelmistä. Lisäksi julkisen ja yksityisen sektorin kumppanuuteen perustuvan elimen alustavan tilinpäätöksen laatimiseen ja sen lopullisen tilinpäätöksen hyväksymiseen sovellettava menettely olisi yhdenmukaistettava delegoidussa asetuksessa (EU) N:o 1271/2013 säädetyn menettelyn kanssa.
            
         
               (3)
            
            
               Asetuksen (EU, Euratom) N:o 966/2012 209 artiklan 2 kohdassa säädetty uusi velvoite edellyttää, että riippumaton ulkopuolinen tarkastaja tarkastaa julkisen ja yksityisen sektorin kumppanuuteen perustuvan elimen tilinpäätöksen, joten delegoidun asetuksen (EU) N:o 110/2014 säännökset olisi yhdenmukaistettava delegoidun asetuksen (EU) N:o 1271/2013 vastaavien säännösten kanssa.
            
         
               (4)
            
            
               Jotta voidaan varmistaa yhdenmukainen täytäntöönpano komission suoraan hallinnoimien toimien kanssa, hankintamenettelyissä olisi sovellettava asetuksen (EU, Euratom) N:o 966/2012 ja komission delegoidun asetuksen (EU) N:o 1268/2012 (6) asiaa koskevia säännöksiä, mikäli julkisen ja yksityisen sektorin kumppanuuteen perustuvan elimen perustamissäädöksessä tai ohjelman, jonka täytäntöönpano on annettu julkisen ja yksityisen sektorin kumppanuuteen perustuvan elimen tehtäväksi, perussäädöksessä ei ole asiaa koskevaa erityistä säännöstä.
            
         
               (5)
            
            
               Tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä, jotta julkisen ja yksityisen sektorin kumppanuuteen perustuvien elinten varainhoitoa koskevat tarkistetut säännöt voidaan hyväksyä hyvissä ajoin ottaen huomioon niiden voimaantulo 1 päivänä tammikuuta 2016 ja jotta näin voidaan varmistaa ulkoisen tarkastuksen uusien vaatimusten tehokas soveltaminen julkisen ja yksityisen sektorin kumppanuuteen perustuvien elinten vuoden 2016 tilinpäätösten tarkastamiseen,
            
         ON HYVÄKSYNYT TÄMÄN ASETUKSEN:
   1 artikla
   Muutetaan delegoitu asetus (EU) N:o 110/2014 seuraavasti:
   
               1)
            
            
               Korvataan 1 artiklan ensimmäinen kohta seuraavasti:
               ”Tässä asetuksessa vahvistetaan keskeiset periaatteet, joiden perusteella julkisen ja yksityisen sektorin kumppanuuteen perustuvat elimet antavat omat varainhoitoa koskevat sääntönsä. Julkisen ja yksityisen sektorin kumppanuuteen perustuvien elinten varainhoitoa koskevat säännöt eivät saa poiketa tästä asetuksesta lukuun ottamatta tilanteita, joissa se on välttämätöntä elinten erityistarpeiden vuoksi ja joissa komissio antaa siihen ennalta suostumuksen asetuksen (EU, Euratom) N:o 966/2012 209 artiklan ensimmäisen kohdan neljännen alakohdan mukaisesti.”;
            
         
               2)
            
            
               Korvataan 17 artiklan 4 kohta seuraavasti:
               ”4.   Tulojen ja menojen hyväksyjän on säilytettävä suoritettuja toimia koskevat tositteet viiden vuoden ajan päivästä, jona kyseistä varainhoitovuotta koskevan talousarvion toteutumisesta on päätetty myöntää vastuuvapaus julkisen ja yksityisen sektorin kumppanuuteen perustuvalle elimelle. Tositteissa olevat henkilötiedot on mahdollisuuksien mukaan poistettava, kun kyseisiä tietoja ei tarvita valvonnassa ja tarkastuksissa. Joka tapauksessa teleliikennetietojen säilyttämiseen sovelletaan asetuksen (EY) N:o 45/2001 37 artiklan 2 kohdan säännöksiä.”;
            
         
               3)
            
            
               Korvataan 20 artikla seuraavasti:
               ”20 artikla
               Vuotuiset kertomukset
               1.   Tulojen ja menojen hyväksyjä laatii vuosittain johtokunnalle tehtäviensä suorittamista koskevan konsolidoidun vuotuisen toimintakertomuksen, jossa esitetään
               
                           a)
                        
                        
                           tiedot seuraavista:
                           
                                       i)
                                    
                                    
                                       kertomus julkisen ja yksityisen sektorin kumppanuuteen perustuvan elimen vuotuisen työohjelman täytäntöönpanosta, talousarviosta ja henkilöresursseista;
                                    
                                 
                                       ii)
                                    
                                    
                                       hallintojärjestelmät ja sisäiset valvontajärjestelmät, mukaan lukien yhteenveto sisäisen tarkastajan suorittamien sisäisten tarkastusten määrästä ja tyypistä, sisäisen tarkastuksen yksiköistä, annetuista suosituksista ja näiden suositusten sekä aiempien vuosien suositusten johdosta toteutetuista toimenpiteistä, 26 ja 28 artiklan mukaisesti;
                                    
                                 
                                       iii)
                                    
                                    
                                       tilintarkastustuomioistuimen huomautukset sekä niiden pohjalta toteutetut toimenpiteet;
                                    
                                 
                                       iv)
                                    
                                    
                                       tilit sekä varainhoitovuoden talousarvio- ja varainhallintoa koskeva selvitys, sanotun kuitenkaan rajoittamatta 39, 41 ja 42 artiklan soveltamista;
                                    
                                 
                     
                           b)
                        
                        
                           tulojen ja menojen hyväksyjän lausuma, jonka mukaan, jollei tulojen ja menojen tiettyihin aloihin liittyvissä varaumissa toisin mainita, hänellä on kohtuullinen varmuus siitä, että
                           
                                       i)
                                    
                                    
                                       kertomuksen tiedot ovat oikeat ja riittävät;
                                    
                                 
                                       ii)
                                    
                                    
                                       kertomuksessa kuvattuun toimintaan osoitetut varat on käytetty aiottuun tarkoitukseensa moitteettoman varainhoidon periaatteen mukaisesti;
                                    
                                 
                                       iii)
                                    
                                    
                                       käytössä olevat valvontamenettelyt antavat riittävät takeet siitä, että tilien perustana olevat toimet ovat laillisia ja asianmukaisia.
                                    
                                 
                     Konsolidoidusta vuotuisesta toimintakertomuksesta on käytävä ilmi, vastaavatko saavutetut tulokset asetettuja tavoitteita, millaisia riskejä tapahtumiin liittyy, miten käyttöön asetetut varat on käytetty ja miten tehokkaasti ja vaikuttavasti sisäinen valvontajärjestelmä toimii, ja kertomukseen on sisällyttävä yleisarvio tarkastusten kustannustehokkuudesta.
               Konsolidoitu vuotuinen toimintakertomus toimitetaan johtokunnan arvioitavaksi.
               2.   Johtokunta toimittaa konsolidoidun vuotuisen toimintakertomuksen sekä sitä koskevan arvion tilintarkastustuomioistuimelle, komissiolle, Euroopan parlamentille ja neuvostolle vuosittain viimeistään 1 päivänä heinäkuuta.
               3.   Perustamissäädöksessä voidaan asettaa muita raportointivelvollisuuksia asianmukaisesti perustelluissa tapauksissa erityisesti, jos raportointi on tarpeen elimen toimialan luonteen vuoksi.”;
            
         
               4)
            
            
               Korvataan 33 artiklan 1 kohta seuraavasti:
               ”1.   Hankintoihin sovelletaan asetuksen (EU, Euratom) N:o 966/2012 V osastoa ja delegoitua asetusta (EU) N:o 1268/2012, jollei tämän artiklan 3–6 kohdasta ja perustamissäädöksessä tai sen ohjelman, jonka täytäntöönpano on annettu julkisen ja yksityisen sektorin kumppanuuteen perustuvan elimen tehtäväksi, perussäädöksessä olevista erityissäännöksistä muuta johdu.”;
            
         
               5)
            
            
               Korvataan 35 artikla seuraavasti:
               ”35 artikla
               Avustukset
               Avustuksiin sovelletaan asetuksen (EU, Euratom) N:o 966/2012 VI osastoa ja delegoitua asetusta (EU) N:o 1268/2012, jollei perustamissäädöksessä tai sen ohjelman, jonka täytäntöönpano on annettu julkisen ja yksityisen sektorin kumppanuuteen perustuvan elimen tehtäväksi, perussäädöksessä olevista erityissäännöksistä muuta johdu.”;
            
         
               6)
            
            
               Korvataan 39 artiklan kolmas kohta seuraavasti:
               ”Jos julkisen ja yksityisen sektorin kumppanuuteen perustuvan elimen tilinpäätökset on konsolidoitava asetuksen (EU, Euratom) N:o 966/2012 143 artiklassa tarkoitettujen kirjanpitosääntöjen mukaisesti, julkisen ja yksityisen sektorin kumppanuuteen perustuvan elimen on lähetettävä selvitys varainhoitovuoden talousarvio- ja varainhallinnosta Euroopan parlamentille, neuvostolle, komissiolle ja tilintarkastustuomioistuimelle viimeistään seuraavan vuoden 31 päivänä maaliskuuta.”;
            
         
               7)
            
            
               Korvataan 43 artikla seuraavasti:
               ”43 artikla
               Alustava tilinpäätös ja lopullisen tilinpäätöksen hyväksyminen
               1.   Jos julkisen ja yksityisen sektorin kumppanuuteen perustuvan elimen tilinpäätös on konsolidoitava asetuksen (EU, Euratom) N:o 966/2012 143 artiklassa tarkoitettujen kirjanpitosääntöjen mukaisesti, julkisen ja yksityisen sektorin kumppanuuteen perustuvan elimen tilinpitäjän on lähetettävä alustava tilinpäätös komission tilinpitäjälle ja tilintarkastustuomioistuimelle viimeistään seuraavan vuoden 1 päivänä maaliskuuta.
               Ensimmäisessä alakohdassa tarkoitetussa tapauksessa julkisen ja yksityisen sektorin kumppanuuteen perustuvan elimen tilinpitäjä toimittaa komission tilinpitäjälle viimeistään seuraavan vuoden 1 päivänä maaliskuuta lisäksi komission tilinpitäjän vahvistamaan määrämuotoon laaditun selvityspaketin konsolidointia varten.
               2.   Tilintarkastustuomioistuin esittää julkisen ja yksityisen sektorin kumppanuuteen perustuvan elimen alustavaa tilinpäätöstä koskevat huomautuksensa viimeistään varainhoitovuoden päättymistä seuraavan kesäkuun 1 päivänä.
               Saatuaan tilintarkastustuomioistuimen huomautukset julkisen ja yksityisen sektorin kumppanuuteen perustuvan elimen alustavasta tilinpäätöksestä tilinpitäjä laatii sen lopullisen tilinpäätöksen. Johtaja lähettää lopullisen tilinpäätöksen johtokunnalle, joka antaa siitä lausunnon.
               Jos julkisen ja yksityisen sektorin kumppanuuteen perustuvan elimen tilinpäätös on konsolidoitava asetuksen (EU, Euratom) N:o 966/2012 143 artiklassa tarkoitettujen kirjanpitosääntöjen mukaisesti, tilinpitäjän on lähetettävä lopullinen tilinpäätös ja johtokunnan lausunto komission tilinpitäjälle, tilintarkastustuomioistuimelle, Euroopan parlamentille ja neuvostolle viimeistään seuraavan varainhoitovuoden 1 päivänä heinäkuuta. Tällöin julkisen ja yksityisen sektorin kumppanuuteen perustuvan elimen tilinpitäjän on lisäksi toimitettava komission tilinpitäjälle viimeistään 1 päivänä heinäkuuta komission tilinpitäjän vahvistamaan määrämuotoon laadittu selvityspaketti konsolidointia varten.
               Jos julkisen ja yksityisen sektorin kumppanuuteen perustuvan elimen tilinpäätös on konsolidoitava asetuksen (EU, Euratom) N:o 966/2012 143 artiklassa tarkoitettujen kirjanpitosääntöjen mukaisesti, julkisen ja yksityisen sektorin kumppanuuteen perustuvan elimen tilinpitäjän on lähetettävä tilintarkastustuomioistuimelle samana päivänä lopullisen tilinpäätöksen kanssa kyseistä lopullista tilinpäätöstä koskeva vahvistuskirje sekä sen kopio tiedoksi komission tilinpitäjälle.
               Lopulliseen tilinpäätökseen liitetään tilinpitäjän ilmoitus, jonka mukaan tilinpäätös on laadittu tämän luvun säännösten sekä sovellettavien kirjanpitoperiaatteiden, -sääntöjen ja -menetelmien mukaisesti.
               Julkisen ja yksityisen sektorin kumppanuuteen perustuvan elimen lopullinen hyväksytty tilinpäätös julkaistaan Euroopan unionin virallisessa lehdessä viimeistään varainhoitovuoden päättymistä seuraavan marraskuun 15 päivänä.
               Julkisen ja yksityisen sektorin kumppanuuteen perustuvan elimen johtaja toimittaa tilintarkastustuomioistuimelle vastauksen tämän vuosikertomuksessaan esittämiin huomautuksiin viimeistään päättynyttä varainhoitovuotta seuraavan varainhoitovuoden syyskuun 30 päivänä. Julkisen ja yksityisen sektorin kumppanuuteen perustuvan elimen vastaukset toimitetaan komissiolle samaan aikaan.”;
            
         
               8)
            
            
               Korvataan 9 luvun otsikko seuraavasti:
               ”9 LUKU
               
                  ULKOINEN TARKASTUS, VASTUUVAPAUS JA PETOSTENTORJUNTA”;
               
            
         
               9)
            
            
               Korvataan 46 ja 47 artikla seuraavasti:
               ”46 artikla
               Ulkoinen tarkastus
               1.   Riippumaton ulkopuolinen tarkastaja varmistaa, että julkisen ja yksityisen sektorin kumppanuuteen perustuvan elimen vuotuisessa kirjanpidossa esitetään asianmukaisesti sen tulot, menot ja taloudellinen tilanne ennen niiden konsolidointia sen lopulliseen tilinpäätökseen.
               Jollei perustamissäädöksessä toisin säädetä, tilintarkastustuomioistuin laatii julkisen ja yksityisen sektorin kumppanuuteen perustuvaa elintä koskevan erityisvuosikertomuksen Euroopan unionin toiminnasta tehdyn sopimuksen 287 artiklan 1 kohdassa esitettyjen vaatimusten mukaisesti. Tilintarkastustuomioistuin ottaa vuosikertomusta laatiessaan huomioon ensimmäisessä alakohdassa tarkoitetun riippumattoman ulkopuolisen tarkastajan suorittaman tarkastustyön sekä tarkastajan havaintojen perusteella toteutetut toimet.
               2.   Julkisen ja yksityisen sektorin kumppanuuteen perustuva elin lähettää tilintarkastustuomioistuimelle talousarvionsa, sellaisena kuin se on lopullisesti hyväksytty. Sen on ilmoitettava tilintarkastustuomioistuimelle viipymättä kaikki 6, 7 ja 10 artiklan nojalla tehdyt päätökset ja toteutetut toimet.
               3.   Tilintarkastustuomioistuin suorittaa tarkastuksensa asetuksen (EU, Euratom) N:o 966/2012 158–163 artiklan mukaisesti.
               47 artikla
               Vastuuvapausmenettelyn aikataulu
               1.   Ennen vuoden n + 2 toukokuun 15 päivää Euroopan parlamentti myöntää neuvoston antamasta suosituksesta johtajalle vastuuvapauden varainhoitovuoden n talousarvion toteuttamisesta, jollei perustamissäädöksessä toisin säädetä. Johtaja ilmoittaa johtokunnalle vastuuvapauden myöntämistä koskevaan päätökseen liitettyyn päätöslauselmaan sisältyvistä Euroopan parlamentin huomautuksista.
               2.   Jos 1 kohdassa säädettyä määräaikaa ei voida noudattaa, Euroopan parlamentti tai neuvosto antaa johtajalle tiedon siitä, miksi päätöstä on täytynyt lykätä.
               3.   Jos Euroopan parlamentti lykkää vastuuvapauden myöntämistä koskevaa päätöstä, johtaja pyrkii yhteistyössä johtokunnan kanssa viipymättä toteuttamaan kaikki toimenpiteet poistaakseen tämän päätöksen tiellä olevat esteet tai helpottaakseen niiden poistamista.”;
            
         
               10)
            
            
               Lisätään 47 a ja 47 b artikla seuraavasti:
               ”47 a artikla
               Vastuuvapausmenettely
               1.   Päätös vastuuvapauden myöntämisestä koskee julkisen ja yksityisen sektorin kumppanuuteen perustuvan elimen kaikkien tulojen ja menojen tilejä, talousarvion toteutumaa sekä tilinpäätöslaskelmassa esitettyjä sen varoja ja velkoja.
               2.   Vastuuvapauden myöntämistä varten Euroopan parlamentti tutkii neuvoston jälkeen julkisen ja yksityisen sektorin kumppanuuteen perustuvan elimen tilit ja tilinpäätöslaskelmat. Se tutkii myös tilintarkastustuomioistuimen laatiman vuosikertomuksen, jonka liitteinä ovat julkisen ja yksityisen sektorin kumppanuuteen perustuvan elimen johtajan vastaukset, sekä asian kannalta merkitykselliset tilintarkastustuomioistuimen erityiskertomukset kyseiseltä varainhoitovuodelta ja tilintarkastustuomioistuimen antaman tarkastuslausuman tilitietojen luotettavuudesta sekä tilien perustana olevien toimien laillisuudesta ja asianmukaisuudesta.
               3.   Johtaja toimittaa asetuksen (EU, Euratom) N:o 966/2012 165 artiklan 3 kohdan mukaisesti Euroopan parlamentille pyynnöstä kaikki tiedot, joita tarvitaan vastuuvapauden myöntämiseksi talousarvion toteuttamisesta kyseiseltä varainhoitovuodelta.
               47 b artikla
               Jatkotoimenpiteet
               1.   Johtaja pyrkii kaikin tavoin toimimaan vastuuvapauden myöntämistä koskevaan Euroopan parlamentin päätökseen liitettyjen huomautusten sekä neuvoston vastuuvapaussuosituksiin liitettyjen huomioiden mukaisesti.
               2.   Johtaja antaa Euroopan parlamentin tai neuvoston pyynnöstä selvityksen toimenpiteistä, jotka on toteutettu 1 kohdassa tarkoitettujen huomautusten ja huomioiden perusteella. Johtaja toimittaa toimenpiteitä koskevasta selvityksestä jäljennöksen komissiolle ja tilintarkastustuomioistuimelle.”;
            
         
               11)
            
            
               Korvataan 48 artiklan 1 kohta seuraavasti:
               ”1.   Julkisen ja yksityisen sektorin kumppanuuteen perustuva elin myöntää komission henkilöstölle ja muille sen valtuuttamille henkilöille sekä tilintarkastustuomioistuimelle pääsyn toimipaikkoihinsa ja tiloihinsa sekä kaikkiin tietoihin, mukaan lukien sähköisessä muodossa olevat tiedot, jotka ovat tarpeen tarkastusten suorittamiseksi.”;
            
         
               12)
            
            
               Korvataan 50 artikla seuraavasti:
               ”50 artikla
               Julkisen ja yksityisen sektorin kumppanuuteen perustuvien elinten varainhoitoa koskevien sääntöjen hyväksyminen
               1.   Rajoittamatta 2 kohdan soveltamista kaikkien asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten on hyväksyttävä uudet varainhoitoa koskevat säännöt yhdeksän kuukauden kuluessa siitä ajankohdasta, jona julkisen ja yksityisen sektorin kumppanuuteen perustuvaan elimeen on alettu soveltaa kyseisen asetuksen 209 artiklaa.
               2.   Kaikkien asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten, jotka ovat jo hyväksyneet varainhoitosääntönsä kyseisen asetuksen mukaisesti, on tarkistettava ne, jotta ne voivat tulla voimaan 1 päivänä tammikuuta 2016.”
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä lokakuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 298, 26.10.2012, s. 1.
   
      (2)  Euroopan parlamentin ja neuvoston asetus (EU, Euratom) N:o 547/2014, annettu 15 päivänä toukokuuta 2014, unionin yleiseen talousarvioon sovellettavista varainhoitosäännöistä annetun asetuksen (EU, Euratom) N:o 966/2012 muuttamisesta (EUVL L 163, 29.5.2014, s. 18).
   
      (3)  Euroopan parlamentin ja neuvoston asetus (EU, Euratom) 2015/1929, annettu 28 päivänä lokakuuta 2015, unionin yleiseen talousarvioon sovellettavista varainhoitosäännöistä annetun asetuksen (EU, Euratom) N:o 966/2012 muuttamisesta (EUVL L 286, 30.10.2015, s. 1).
   
      (4)  Komission delegoitu asetus (EU) N:o 110/2014, annettu 30 päivänä syyskuuta 2013, Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon malliasetuksesta (EUVL L 38, 7.2.2014, s. 2).
   
      (5)  Komission delegoitu asetus (EU) N:o 1271/2013, annettu 30 päivänä syyskuuta 2013, Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta (EUVL L 328, 7.12.2013, s. 42).
   
      (6)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).